open-index/open-wikipedia-markdown huggingface dataset:
Mühlenkopfschanze

Die **Mühlenkopfschanze** is a Skisprungschonzn in Willingen. Seit an Umbau im Joar 2000 is sie mit an K-Punkt vo 130 Meta und a Hillsize vo 145 Meta de greaßte Großschonzn da Wöd. 2 Kilometa nöadlich stean am Orenberg drei weitare Schonzn (K12, K20, K45), wöche mit Mattn b'legt san.

## Gschichtn
Die Mühlenkopfschanze is im Joar 1951 abaut woan. In 1995, 1997 und seit 1999 findn auf dea Schonzn Weltcupspringen stott, wöche an groaßn Zuschaugazuaspruch hom.

### Umbau
Nochdem as Schonznzeatifikat nimma valängat woan is, wor a Umbau nötig. Im Fruajohr 2000 homs de boadn oidn Schonzn (K89, K120) ogrissn und de K120 is vagreßat woan. Da Umbau hot 10 Millionen D-Mark kostet. Die Tribünenflächn sen auf 38.000 Plätz aweitat woan. Insgsomt san 3.300 Meta Vasorgungsleitunga, voa ollem fi di Kunstschneevasorgung, valegt woan. Außadem is a neis Funktionsgebäude arrichtet woan. Da Architekt des Umbaus wor da Burkhard Pahl.

Außadem kinnan de Skispringer de Schonzn mit a Kabinenbohn und mit an Aufzug. Im Feba 2001 hot zum easchtn Moi a Weltcupspringen auf da nein Schonzn stottgfundn.

### Ollgemeine und technische Datn
* Zuaschaugakapazität: 38.000
* Baujohr: 1951
* Umbau: 2000
* Varein: SC Willingen
* K-Punkt: 130 m
* Hillsize: 145 m
* Schonznrekord: 153,0 m (Klemens Murańka, 2021)
* Ulauflängn: 107 m
* Ulaufneigung: 35°
* Tischlängn: 6,7 m
* Tischneigung: 11°
* Tischheachnd: 3,25 m
* Ulaufgschwindigkeit: 94&nbsp;km/h
* Aufsprungneigung: 35°

## Im Netz

* Umfongreiches Skisprungschonznarchiv
* Offizielle Homepage
Theodor Herzl

**Theodor Herzl** (* 2. Mai 1860 in Pest (heit: Budapest); † 3. Juli 1904 in Edlach, Gemeinde Reichenau an der Rax, Niedaestareich) woa estareichisch-ungarischa jidischa Schriftstöla, Publizist und Journalist und da Begründa vaum modernen *politischn [[Zionismus]]*. Ea güt deshoib ois wichtigsta Vuadenka und z gleich Wegbereita vaum modenen Judnstoot, dea wos späda im heitign Stoot Israel Wiaklichkeit wuan is.

Da ungarische Naum vaum Herzl woa *Herzl Tivadar*, sei hebräischa Vuanaum *Binyamin Ze'ev*. Mit *Benjamin* hod a aa vü Briaf untaschriem. In hebräischn Zeidunga hod a *Mattitjahu* (= Theodor auf hebräisch) Herzl vawendt. Im zionistischn Organ *Die Welt* hod mitn Pseudonym Benjamin Seff untaschriem.

## Schriftn

**Druckausgom**

* *Altneuland*. Leipzig 1902
* *Der Judenstaat*. Manesse, Zürich 2006, ISBN 3-7175-4055-6.
* *Der Judenstaat. Versuch einer modernen Lösung der Judenfrage*. Ölbaum, Augschburg 2004, ISBN 3-927217-13-1
* *Briefe und Tagebücher*. 7 Bde. Hrsg. von Alex Bein, Hermann Greive, Moshe Schaerf und Julius H. Schoeps. Propyläen, Frankfurt/M., Berlin 1983–96.
* *Philosophische Erzählungen*. Hrsg. v. Carsten Schmidt. Neiauflog 2011. Lexikus Verlag, ISBN 978-3-940206-29-9.

**Voitextausgom im Internetz**

* *Der Judenstaat.* 1896 – Wikisource-Volltext
* *Philosophische Erzählungen.* (Berlin 1900, Sammlung von 17 Feuilletons aus den Jahren 1887–1900) – Wikisource-Volltext
* *Altneuland.* Utopischer Roman, 1902 – haGalil-Volltext
* *Tagebücher.* (Drei Bände) – [eLibrary Austria Projekt eLib Volltext Band 1 (1922)](https://web.archive.org/web/20081018162644/http://www.literature.at/elib/www/wiki/index.php/Tageb%C3%BCcher_01_Erster_Band_(Theodor_Herzl))

## Im Netz
* 
* 
* 
* The Herzl Family Website (englisch)
* haGalil: ''Theodor Herzl und der Zionismus''
* Theodor Herzl im eLibrary Austria Projekt (eLib Voitexte)
* „''Machet keine Dummheiten, während ich todt bin''“ Porträt-Dokumentation über Theodor Herzl anlässlich seines 100. Todestages; vau Ludger Heid fia *Die Zeit* am 24. Juni 2004

## Beleg
FK Rostov

**FK Rostov** (Russisch: *Футбольный клуб "Ростов" / Futbol'nyi klub Rostov*) is a russischa Fuaßboiklub z Rostow am Don. Da Klub is 1928 grindt worn und zejt zu de ejtastn Fuassboivarein vo Russland. Eanare Spitznama san *de Selmashi* und *de Göb-Bluen* (Zhelto-siniye). Da greeßte Eafoig woa des russische Cupfinale 2003, des oba 0:1 gegn Spartak Moskau valuan hom. 2007 sans aus da easchtn Liga ogstiegn, hom oba glei in da naxtn Saison di zwoata Liga gwunnan und somit wieda aufgstiegn.

## Chronologie vo de Nama
* 1930–1936 *Selmashstroi*
* 1936–1941 *Selmash*
* 1941–1953 *Traktor*
* 1953–1957 *Torpedo*
* 1957–2003 *Rostselmash*
* 2003 — *FK Rostov*

## Im Netz
* Hoamseitn
* Fanseitn
Hans Sachs

**Hans Sachs** (* 5. Novemba 1494 z Niamberg; † 19. Jenna 1576 z Niamberg) wor a Niamberga Spruchdichda, Moastasinga und Dramatika.

## Bedeitung

S Weak vom Hans Sachs guit ois a wichtigs Zeignis vo da reichssteddischn biagalichn Kuitua vom 16. Joarhundat.

Da Sachs wead bisw zan heitign Dog ois da berihmtaste Moastasinga ogsegn und dees obwoi de Weake vo de Moastasinga de Nochwejd, zwegn da reglementiatn und handweaklichn Methodik, ned bsondas interessiad hom.

Da Hans Sachs is im 17. Joarhundat vagessn worn. Eascht duachn Goethe, n Wieland und vor oim an Richard Wagner is a wiedaentdeckt worn. Da Wagner hod an Hans Sachs in seina Oper "Die Meistersinger von Nürnberg" zua Haptfigua gmocht.

## Weak

Da Hans Sachs hod iba 6.000 Stickln gschriebm, davo mea wia 4.000 Moastagsangln. Exakte Ogobm ko ma ned mocha, wei oft nimma kloar is, ob a Weak a Oanzlweak wor oda za wos Gressan gheat hod. Nua a Bruchtei vo seine Weake is ibaliafat.

* *Das Hofgesin der Venus* (Fostnochtsspui, 1517)
* *Die Wittenbergisch Nachtigall* (Gedicht, 1523)
* *Dialoge* (1524), Neiausgob: Insel-Bücherei 579/2 (1976)
* *Schlaraffenland* (Schwank, 1530)
* *Das Narrenschneiden* (Fostnochtsspui, 1534)
* *Der schwangere Bauer* (Fostnochtsspui, 1544)
* *Der Teufel mit dem alten Weib* (Fostnochtsspui, 1545)
* *Der fahrende Schüler im Paradeis* (Fostnochtsspui, 1550)
* *Das Kälberbrüten* (Fostnochtsspui, 1551)
* *Die ungleichen Kinder* (Drama, 1553)
* *Der Krämerskorb* (Fostnochtsspui, 1554)
* *St. Peter mit der Geiß* (Schwank, 1555)
* ''Eygentliche Beschreibung Aller Stände auff Erden''. Franckfurt am Mayn 1568, Online-Ausgob vo da *Sächsischen Landesbibliothek - Staats- und Universitätsbibliothek*, Dresden

## Weake iban Hans Sachs

* Gedicht vom Goethe *Hans Sachsens poetische Sendung*, 1776
* *Hans Sachs*, Schauspui vo Johann Ludwig Deinhardstein, 1827 
* *Hans Sachs*, Oper vo Albert Lortzing, 1840
* *Die Meistersinger von Nürnberg*, Oper vo Richard Wagner, 1868

## Literatua

* Emil Weller: ''Der Volksdichter Hans Sachs und seine Dichtungen. Eine Bibliographie''. Jacob Sichling, Niamberg 1868
* Eckard Bernstein: *Hans Sachs mit Selbstzeugnissen und Bilddokumenten*. Reinbek bei Hamburg 1993
* Gabi Posniak (Hrsg.): *Hans Sachs, der Schuhmacher: 1494 - 1576*. Sondaausstejung 18. Septemba - 31. Dezemba 1994, Deutsches Ledermuseum, Deutsches Schuhmuseum, Offenbach am Main 1994
* Wilhelm Richard Berger: *Hans Sachs: Schuhmacher und Poet*. Frankfurt am Main 1994
* Eli Sobel: *Luther and Hans Sachs*. In: Gerhard Dünnhaupt (Hrsg.): *The Martin Luther Quincentennial*. Detroit 1985, S. 129-141
* Geschichte Für Alle e.V. (Hrsg.): *Hans Sachs und Nürnberg: Ein Stadtrundgang zum 500. Geburtstag 1994*. Niamberg 1994
*   
* 

## Beleg



## Im Netz

* 
* 
*
Dengadorf

**Dengadorf** (amtli: **Denkendorf**) is a Gmoa im obaboarischn Landkroas Eichstätt.

De Gmoa liegt ebba 20 Kilometa neadle vo Inglstod im Naturpark Oidmihtoi.

Zu Denkendorf ghern de Ortstei Oidnberg, Riedelshof, Bitz, Derndorf, Geiwasei, Straßhaisl, Scheebrunn, Batzenhaisl, Schmoihaus und Zandt.

### Eihgmoanunga

Am 1. Aprü 1971 san de bis dohi sejbstständign Gmoa Dörndorf, Schönbrunn und Zandt eihgliedat worn. Am 1. Jenna 1972 is Bitz dazua kema. Gelbelsee is am 1. Mai 1978 gfoigt.

## Beleg


## Im Netz

* Hoamseitn vo da Gmoa
* 
*
Sabrina

**Sabrina** is a weiblicha Voanama.

As Woat is da ladeinische Nama vom Fluss Severn in England. Do soi da Sog noch a Deandl vo da Stiafmuada dadrängt worn sei. Seitdem is zu ana Nymphe bzw. Geddin vom Wossa worn. Heit guits ois Schutzheilige vo de Jungfraun in Noud.
Elan

**Elan** oda **Eal** (*Alnus*, noaddeitsch *Ellern*, houdeitsch: **Erlen**) beidnd a Gattung vo Pflanzn vo da Birkngwachsfamilie. Z Middleiropa hand drei Oatn heimisch: d Grea-, Grau- und d Schwoaz-Elan.

## Bschreibung

Wia olle Birkngwachsa hand Elan oaheisig getrenntgschlechtig (monözisch). Es weand auf oana Pflanzn de Bliatnstand vo oi zwe Gschlechta ausbeidt und hoaßand Katzal. A de Katzal hand oiwei grod oi weibliche oda oi männliche Bliatn. De männlichn Bliatn sitzand zdrittas und de weiblichn Blüten zwoatas a de Achsln vo de Drogblal.

## Vabroadung und Lemsraum

Elan gibts wejdweid in eba 35 Oatn, und hand mid da Ausnahm vo da Andn-Elan (*Alnus jorullensis*), de wos a de Andn vo Siidamerika heimisch hand, grod auf da Noadhoibkugl vo da Erdn (Eiropa, Asien, Noadamerika) zum findn. Estle vom 115. Längagrod hand z Amerika oba koi bamoatign Elan nima z findn.

Drei Oatn, d Grea-, d Grau- und d Schwoaz-Elan, hand z Middleiropa heimisch. De Herzblattrige Elan (*Alnus cordata*) gibts auf Korsika und in Siad-Italien.

D Kaukasische Elan (*Alnus subcordata*) find se am Kaukasus und am Noadiran.

Mehrane Oatn gibts a in Ostasien. *[[Alnus firma]]* is auf Japan beschränkt, *[[Alnus hirsuta]]* kimmd in Japan, Sachalin, Kamtschatka, Korea und Ostsibirien fia und d Japanische Elan (*Alnus japonica*) gibts auf Japan, Taiwan, Korea und a da Mandschurei.

Ganz gern mengand Elan a Wossa, wega dem hands am bessan a Bochleif und Seeufa z findn.

## Sysdemadik

Da Nam vo da Gattung, *Alnus* is anno 1754 vom englischn Bodanika Philip Miller aufgsteid won. A da Gattung vo de Elan weand eba 35 Oatn undaschien, de wos auf drei Undagattunga eiteild weand:
* Undagattung *Alnobetula*: mid Oatn aus Noadamerika und aus Asien
* Undagattung *Alnus*: mid Oatn aus Eiropa, Ostasien und aus Amerika
* Undagattung *Cletropsis*: mi Oatn aus Ostasien und aus de USA
D voiständige Listn vo de okenndn Oatn Arthybriden nochm *World Checklist Project* vo da Royal Botanic Gardens in Kew:
:

## Lidaradua

* Peter Schütt (Hrsg.): *Lexikon der Forstbotanik*. Landsberg/Lech: ecomed 1992, ISBN 3-609-65800-2, S. 35.
* A. Callier: *Alnus Formen der europäischen Herbarien und Gärten*. In: Mitteilungen der Deutschen Dendrologischen Gesellschaft, Nr. 27, 1918, S. 39–184.
* Jost Fitschen: *Gehölzflora*. Bearbeitet von Franz H. Meyer, 10. überarbeitete Auflage, Heidelberg - Wiesbaden: Quelle und Meyer, 1994, S. 31-1 bis 31-4, ISBN 3-494-01221-0
* H.G. Schlegel: *Allg. Mikrobiologie*, 7. Aufl., 339, Thieme, Stuttgart, 1992

## Beleg


## Im Netz

* Eintrag bei GRIN Taxonomy for Plants (engl.)
Anapoi

A **Anapoi** oda as **màgnäddische Anapoimoméndd** is a Komponenddn vo an ojgmoana Màgnäddfejd wemmas in a Rei enddwiggld . Es is noochn màgnäddischn Dipoimoméndd in da Standardentwigglung da nàxde Term und is anschaulich a ringfäamiga Màgnädfejdbeidroog.

## Wea hods aufbrochd?

Aufbrochd hods a Russ, da Zeldovich in de 50ga Joor . 

## Bedeiddung
In da Houchenagiphisigg is bsundas indrässand, wei a Anapoimoment vo an Adoomkean de Parität voletzt, des hoassd dass eingle an Undschiad machd ob da Anapoi links oda rechts ummegääg. Dees hoassd wida das de Natua links und rechts undascheiddt.

## Däfinizion

S magnäddische Anapoimoment  \mathbf{a}  losst si beispuisweis iba a Stromfeid  \mathbf{J}(\mathbf{r})  wo des eineinduziad ausdaroatn (in atomare Einheitn):
 \mathbf{a} = 1/(6c) \int \mathbf{J}(\mathbf{r}) r^2 dV. 

## Beleg
Heino

Da **Heino** (* 13. Dezemba 1938 in Düssldorf; geborn ois **Heinz Georg Kramm**) is a deitscha Schlagasänga und Sänga vo deitsche Voiksliada.
Schwerin (Begriffsklearung)

**Schwerin** is:

* Schwerin, d Landeshauptstod vo Mecklenburg-Vorpommern 
* *[[Skwierzyna]]* (ehemois *Schwerin a. d. Warthe im Kreis Birnbaum, Provinz Posen*), a Stod a da Woiwodschaft Lebus, Polen
* *Zwierzynek* (ehemois *Schwerin im Landkreis Regenwalde, Pommern*), a Ort a da Woiwodschaft Westpommern, Polen; schau o Węgorzyno
* Alt Schwerin, a Gmoa am Landkroas Mecklenburgische Seenplatte, Mecklenburg-Vorpommern
* Schwerin (bei Königs Wusterhausen), a Gmoa am Landkroas Dahme-Spreewald, Brandenburg
* Schwerin (Storkow), a Ortsteil vo da Stod Storkow (Mark) am Landkroas Oder-Spree. Brandenburg
* Schwerin (Castrop-Rauxel), a Ortsteil vo da Stod Castrop-Rauxel am Kroas Recklinghausen. Nordrhein-Westfalen
* Großer Schwerin, a Hoibinsl a da Müritz
* Zeche Graf Schwerin, a Zech z Castrop-Rauxel
* Halde Schwerin, a Bergehalde z Castrop-Rauxel
* Mecklenburg-Schwerin, a ehemoliga deitscha Bundesstod
* Bezirk Schwerin, a ehemoliga Bezirk vo da DDR 
* Bisdum Schwerin, a ehemolige Diözesn
* Grafschaft Schwerin, a ehemoligs Territorium
* Schwerin (1926), a ehemolige deitsche Eisnbahnfähre

**Schwerin** is da Familiennam vo:
* Schwerin (Adelsgeschlecht), arana deitschn Adlsfamilie, unda andam:
**Fritz Graf von Schwerin (1856–1934), a Dendrologe und Schriftsteller
**Kurt Christoph von Schwerin (1684–1757), a breissischa Generalfeldmarschall undam Friedrich II
**Otto Magnus von Schwerin (1701–1777), a breissischa General
**Richard Graf von Schwerin (1892–1951), a deitscha Offizier
**Ulrich Graf von Schwerin (1864–1930), a deitscha Botschafter
**Wilhelm Friedrich Karl von Schwerin (1739–1802), a breissischa Generalleutnant und Gouverneur vo Thorn
* Christian Schwerin (* 1989), a deitscha Handboispiela
* Ernst Schwerin (1869–1946), a deitscha Textilundanehma
* Jeanette Schwerin (geb. Abarbanell) (1852–1899), a Sozialoabadarin, Grindarin vo da Zendrale fia private Fiasorge, a BDF-Aktivistin
* Ludwig Schwerin (1897–1983), a deitsch-israelischer Mola, Graphika und Buchillustrator
* Wolfgang Schwerin (* 1954), deitscha Fuaßbolla (DDR)
Illinois (Begriffsklearung)

**Illinois** is:
* Illinois, a US-Bundesstod
* Illinois (Volk), a noadamerikanischs Indiana-Voik
* *The Illinois*, a nia vawiaklichts Projekt vom Frank Lloyd Wright

**Schau aa**
* Illinois River
* Illinois Township
* USS Illinois, Schiff vo da United States Navy
Nikolaus vo Myra

Da **Nikolaus vo Myra** (* zwischn 270 und 286 in Patara; † 6. Dezemba 326, 345, 351 oda 365), griachisch *Νικόλαος Μυριώτης*, is oana vo de populärstn Heilign. Sei Gedenktag, da 6. Dezemba, guit in vuin christlichn Glaamsgmoaschoftn ois kirchlicha Feiadog.

Da Nikolaus hod in da easchtn Hejftn vom 4. Joarhundat ois Bischof vo Myra in da kloaasiatischn Region Lykien gwirkt; domois a Tei vom Remischn, spada vom Byzantinischn Reich.

## Schau aa
*Nigglodog
YIVO

S **YIVO**, (Jiddisch: ),  grindt 1925 z Vilnius, (Litauen, domois Poin) ois ***Yidisher Visnshaftlekher Institut*** (Jiddisch: ), oda **Yiddish Scientific Institute**, is a Foaschungsinstitut fia Studien zua Orthographie, Lexikographie, Literatua und mea fia de Jiddische Sproch. Obwoi si de Organisation heit ois **Institute for Jewish Research** bezeichnet, is des uaspringliche Acronym dahoidn bliebm und aa de uaspringliche Bezeichnung wead noch wia voa vawendt (s Woat *yidisher* hoasst sowoi Jiddisch ois aa Jidisch.)

Da uaspringliche Haptsitz vom Institut woa z Vilnius, mit Aussnstejn z Berlin, Warschau und New York. 1940, wengan 2. Wejdkriag, is da Sitz auf New York verlegt woan, no rechtzeiti bevoa de Nationalsozialisten 1941 s Institut z Vilnius ausgraubt hom.

Zu den Grindan vom YIVO ghean unta anam da Max Weinreich (1894–1969), da Elias Tcherikover (1881–1943) und da Nochum Shtif (1879–1933).

S Institut hod zua Zeit a Bibliothek mit mea wia ana Muijon Titln, drunta vui Raritätn.

## Beleg


## Literatua
* Prager, Leonard: "Yiddish Studies in Israel III", *Mendele*, Vol. 6.277, April 4, 1997
* Liptzin, Sol: *A History of Yiddish Literature*, Jonathan David Publishers, Middle Village, NY, 1972, ISBN 0-8246-0124-6., *A History of Yiddish Literature*, Jonathan David Publishers, Middle Village, NY, 1972, ISBN 0-8246-0124-6.
*Lucy Dawidowicz: *From that Place and Time: A Memoir 1938 - 1947*. New York: Norton, 1989. ISBN 0-393-02674-4
*Fishman, David E. :Plucked From The Fire: The Rescue of Jewish Cultural Treasures in Vilna'' New York: YIVO Institute for Jewish Research, 1996. (in Englisch und Jiddisch)

## Im Netz

* Hoamseitn vom YIVO
* Ifos ibas YIVO in www.yadvashem.org
Vomp

**Vomp** is a Morktgmoa im Bezirk Schwåz in Tiroi, Östareich.

## Geografie
Vomp lieg im Untainntoi und etwa 30&nbsp;km estlich vo Innschbrugg. Sie is mit 182,61&nbsp;km² die flächnmäßig zwoatgräßte Gemeinde im Bezirk Schwåz und die neintgräßte in Tiroi. Sie geht vom Inn im Südn üwa an Karwendlgebirge bis zua deitschn Stååtsgrenzn im Nordn.

### Ortstoala
Vomp besteht aus siem Ortstoala, nämlich: Doaf, Vomp-Tåibodn, Fiecht, Vompabeag, Altmahd/Pirchat, Innhöfe und Hintariß. Bei Hintariß gibs die Besondaheit, dass es nua vo Bayern arreichbår is.

### Nåchbårgemeindn
Åbsam, Eben am Åchnsee, Gnadnwoid, Pill, Scharnitz, Schwaz, Stans, Terfens. Im Nordn grenzn die zwoa boarischn Gemeindn Lenggrias und Mittnwoid an die Mårktgemeinde.

## Gschichtn
Vomp is im Jåhr 930 as easte Måi as "Fonapa" awähnt woan. Bei da 1000-Jåhr-Feia is Vomp vo da Tiroia Låndesregiarung as Gemeindewåppn valiehn woan.

Seit'n 15. Mai 2009 is Vomp a Mårktgemeinde.

## Kultua und Sehnswüadigkeitn
* Die gotische Pfårrkirchn, 1480 in da heitign Form arrichtet.
* As Benediktinerklosta im Ortstoal Fiecht, im 18. Jåhrhundat in heitiga Form arrichtet.
* As ehemoige Jågdschloss vom Eazheazog Sigismund dem Münzreichen, im Jåhr 1473 fertiggtööd woan.
* As Natuadenkmåi "Groaßa Ahornbodn", besondas im Heabst sea sechnsweat.

## Gemeindepartnaschåftn
*  Nazelles-Négron, seid 1988
*  Bad Endorf, seid 1998
Egon Schiele

**Egon Schiele** (* 12. Juni 1890 in Tuin; † 31. Oktoba 1918 in Wean) woa estareichischa Mola vaum Expressionismus. Da Schiele zöhd nebman Gustav Klimt und an Oskar Kokoschka zu de bedeidendstn büdendn Künstla vau da Weana Modeane.

## Weak
De Weake vaum Schiele san bis heit wödberühmt und dazün Hextpreise. De gresste Saumlung vau seine Weake siecht ma im Leopold Musem im Weana MuseumsQuartier. Söbstbüdnisse und Akte woan seine Lieblingsthemen.

### Galerie

Datei:Egon Schiele 047.jpg|*Männlicher Akt, Selbstporträt*, 1910
Datei:Egon Schiele 061.jpg|*Porträt Eduard Kosmack*, 1910
Datei:Egon Schiele - Weiblicher Akt, 1910.jpg|*Weiblicher Akt*, 1910
Datei:Egon Schiele 077.jpg|*Selbstporträt im schwarzen Gewand*, 1910
Datei:Egon Schiele 075.jpg|*Selbstbildnis mit gestreiftem Hemd*, 1910
File:Egon Schiele 083.jpg|*Sitzender Männerakt*, 1910


## Im Netz

* 
* 
* De wödweit gresste Schiele-Samulung im Leopold Museum
* 
* Egon Schiele Art Centrum in Cesky Krumlov (Deutsch, Englisch, Tschechisch)
* Egon Schiele in der Datenbank *[http://www.artcyclopedia.com/general/about.html artcyclopedia]*
* Biografie, Werke und Literatur
* Die Testamente von Edith und Egon Schiele 
* 
* De Genealogie vaum Egon Schieles und vau seina Frau
Broadnbåch am Inn

**Broadnbåch am Inn** (amtle: **Breitenbach am Inn**) is a Gmoa im Bezirk Kufstoa in Tiroi, Östareich. Zu di Bewohna vo Broadnbåch sogg ma *Broadnbecka*.

Broadnbåch am Inn is sehr bekånnt fia's Peaschtln im Dezemba. Außadem gibs do in jedm Jåhr zåireiche Festln, wia zum Beispüü as traditionelle Pfingstfest.

## Ortstoala

Broadnbåch bsteht aus fünf Ortstoala, nämlich: Dorf, Kloasö, Schönau, Glatzham und Haus.

## Nåchbårgmoana

Ångaberg, Brandnberg, Kramsach, Kundl, Rådföd, Thiasee, Wörgl

## Im Netz

* www.breitenbach.at
Friedrich Wetter

Da **Friedrich Kardinal Wetter** (* 20. Feba 1928 in Landau in da Pfoiz) is emeritierta Erzbischof vo Minga und Freising. Er hot des Amt vo 1982 bis 2007 gführt, und is domit da direkte Nochfoiga vo Joseph Ratzinger, am späteren Papst Benedikt XVI., gwesn. Davor is er scho seit 1968 da Bischof vo Speyer gwesn.

Nochdem er 2007 zrucktretn is, is da Reinhard Marx sei Nochfoiga ois Erzbischof vo Minga und Freising worn.
Georg Eder (Erzbischof)

Da **Georg Eder** (* 6. März 1928 in Mattsee; † 19. Septemba 2015 ebenda) woar vo 1989 bis 2002 da Erzbischof vo Soizburg. Sei Nochfoiga is da Alois Kothgasser SDB worn.
Reith im Åipbåchtåi

**Reith im Åipbåchtåi** (deitsch: **Reith im Alpbachtal**) is a Gemoa im Bezirk Kufstoa in Tiroi, Östareich.

## Geografie

Reith lieg am Eigång vom Åipbåchtåi auf a Heachnd vo 637 m. Die Gemeinde astreckt si vom Inntåiboon (Ortstoal St. Gertraudi) bis zum Keaschbbauma Sattl zua Zillatåia Grenzn auffi.

Im Ortszentrum ligg da Reitha See, dea gemeinsåm mit an Egelsee woi durch a eiszeitliche Auslaugung entståndn is.

## Nåchbårgemoana

Åipbåch, Brixlegg, Bruck am Ziller, Hart im Zillachtåi, Kramsach, Münsta, Strass im Zillatåi

## Gschichtn

Reith is im Jåhr 976 easchtmåis awähn woan. Vom 15. bis zum 19. Jåhrhundat is im Gebiat vom Ortstoal St. Gertraudi Silwa- und Kupfabeagbau betriem woan, dea eigstööd woan is. Es gib no groaße Vorräte vo Baryt, owa da Åbbau vo dem rendiat si heit durch die globale Konkurrenz nimma.

Vo 1952 vis 1976 håt die Gemeinde *Reith bei Brixlegg* khoassn, donn is sie in *Reith im Åipbåchtåi* umbnånnt woan, då voa Ållem da Tourismus im Åibbåchtåi a groaße Rolln spüt.

## Tourismus

Da Tourismus is üwan Summa und Winta gleichmäßig vatoalt. Im Skigebiet *Reitherkogelbåhn*, des a Toal vom *Skigebiet Åipbåchtåi* is, wead im Summa hauptsächlich gwåndat und im Winta wead Schigfåhn.

## Vakeahr

Reith im Åipbåchtåi is vo da A12 Inntåiautobåhn durch die Ånschlussstön *Kramsach* arreichbår. Danåch muas ma durch Brixlegg in Richtung Åipbåchtåi durchifåhn.

## Im Netz

* Offizielle Seitn da Gemeinde
* Statistik Austria - Gemeindedatn Reith im Ålpbåchtåi

## Beleg
Flughofm Soizburg

Da **Flughofm Soizburg**, offiziell da **Salzburg Airport W. A. Mozart** (IATA: **SZG**, ICAO: **LOWS**) liegt im Stodgebiet vo Soizburg und is da zwoatgreßte Flughofm in Östareich. Da Flughofm is am 16 August 1926 in Betrieb gnumma worn und noch'm Komponistn Wolfgang Amadeus Mozart benannt, da in Soizburg geborn is.
Schleha

De **Schleha** (*Prunus spinosa*, dt.: **Schlehe**, **Schlehdorn**, engl.: *blackthorn*) is a doaniga Busch mit oana kloanan, blaun, harb schmeckadn Frucht. Ea is mit de Zwetschgn vawandt, bliaht weiss und wead uma 3 bis 6 Meta grouss.

De Schleha san scho seit da Jungstoazeit bekannt. Schlehdornkean hod ma in neolithischn Pfoibautn gfundn.

## Nutzung

De Schleha schmecka am bestn nachm easchtn Frost. Gnutzt wead da Schlehdorn oba vor oim fia Marmelad, Fruchtsoft, Wein, Schnops und Likea. Da Schlehawein, Schlehaschnops und da Schlehalikea san olladings bsondas hindafotzig, wei ma duach den Gschmo vo de Schleha an Oikohoi ned a so gspannd.
 
De Schleha is oba aa a oid-bekannte Heipflanzn. In da Natuaheikunde wean de Bliah, de Bladdln und de Frucht vawendd. Da Kneipp schreibt: "Die Schlehdornblüten sind das schuldloseste Abführmittel und sollten in jeder Hausapotheke zu finden sein."

## Galerie

Datei:Schlehe1.jpg|Bliahada Schleha
Datei:XN Fruehjahrswiese 01.jpg|Schleha-Heckn im Hintagrund 
Datei:Prunus spinosa 130403.jpg|Bliahads Schlehazweigal
Datei:Prunus spinosa.jpg|Bliah
Datei:Prunus-spinosa-flower-buds.JPG|Knospn


## Boarisches Kindaliad

:Annamirl, Zuckerdirl, 
:geh mit mia ind Schleha! 
:Ko nit geh, ko nit geh, 
:hob a bese Zeha!

## Beleg


## Literatua

* Kurt Harz: *Bäume und Sträucher*. BLV-Verlag

## Im Netz

* 
* Blausaire-Glykoside in de Samakean vo da Schleha
* Vabroadung wejdweit
Mérida (Venezuela)

**Mérida**, amtli **Santiago de los Caballeros** is a Stod in da venezuelischen Bundesstaat Mérida.


image:Castillo de Mucuchies.jpg
image:Merida City Photo.jpg



## Im Netz

* Website von Mérida (spanisch)
* Website der ULA (spanisch)
* Website von CENDITEL (spanisch)
* Online Magazin (spanisch)
Gschmo

**Gschmo**, aa **Gschmoch** oda **Geschmockn** im weidan Sinn is a komplexa Sinneseindruck beim Essn, wo duachs Zammaspui vom Riachsinn (Nosn), vom Gschmosinn (Mai), vom Tastsinn (Haut) und vom Temparatua- und Schmeazempfindn zstand kimmt.

Da biologische Zweck vom Gschmo liegt in da Untastitzung vo da Noahrungssuach. Duachn Gschmo werd de Nohrung priaft und vaglicha, bevors gessn werd. Dabei spuin mehrane Sinne zamm. A guada Gschmo regt de Produktion vo Spucke o, a schlechta Gschmo ko zum reflexortign Speibm fihrn.

## Gschmoqualitetn

Schmecka duad ma vor oim mid da Nosn und min Mai. Des wo ma min Mai gschbiad wemma issd duad aa an Gschmo mid eine. Mid da Nosn daschmeckd ma an Hauffa vo chemische Substanzn wo leicht ind Luft auffe steing. Min Mai daschmeckd ma Substanzn, wo si in Wassa oda in da Feddn aufläsn. Wos ma min Mai daschmeckd is **hante**, *saua*', **siass** und **soizig**. Hante is wos, wos oan as Mai zammadziagd wia ebban vo Schleha. Saua is da Essig und s Soiz is soizig. Siass is da Zugga. A weidane Gschmoqualitet is **umami**, de wo durch Glutamat ausglest wead. Glutamat is bei uns voa oim ois Gschmovasteaka in da Fertignoahrung z findn.

Wia d Foarbm hengd aa da Gschmo vo da Kuitua ob.

## Rass (Scheaf)

**Rass** is da Gree oda aa starcka Sempft. Awa aa a Enzian ku rechd rass sei oda da Pfeffa. Rass is owa in Wiaklikeit goa koa Gschmo, sondan a Schmerzempfindung af da Zunga. Des Hirn reagiat af de Roazmejdung mid da Auslesung vo oana Schmerzempfindung af da Zunga und schitt zua Schmeazlindarung Endorphine aus, de wo ois a Woigfui auslesn. Es wead dischkriat, ob de Hormonreaktion aa gwisse Obhengigkeit vo schorfm Essn bewiakt. Wenn ma owa oft rass isst, stumpfa de Rezeptorn ob.

## Literatua

* 
* Jürgen Dollase: *Geschmacksschule.* Verlag Tre Torri, 2005, ISBN 3-937963-20-0
* Dietrich von Engelhardt/Rainer Wild (Hrsg.): *Geschmackskulturen. Vom Dialog der Sinne beim Essen und Trinken.* Campus Verlag 2006, ISBN 3-593-37727-6
* Thomas Hauer (Hrsg.): *Das Geheimnis des Geschmacks. Aspekte der Ess- und Lebenskunst.* Anabas Verlag 2005, ISBN 3-87038-366-6

## Beleg
Gschmo (Begriffsklearung)

**Gschmo**, aa **Gschmoch** oda **Gschmockn** stähd fia:

* as Schmecka ois Gschmosinn im engan physiologischen Sinn ois Gustatorische Woarnehmung
* as Empfinden vom Schmecka und Riacha, schaug Gschmo
* as subektivs Urtei, ob jemandn wos gfoit, schauf Gschmo (Kuitua)
Stoaberg am Rofan

**Stoaberg am Rofan** (amtli: **Steinberg am Rofan**) is a kloane, åbgleengne Gemeinde im Rofangebirge im Bezirk Schwåz, Tiroi. Sie is iwa a rund 10&nbsp;km långe Stråssn vo Åchnkirch arreichbår.

## Nåchbårgemeindn

Åchnkirch, Brandnberg, Ebn am Åchnsee, Kramsach, Minsta (Tiroi)
Bezirk Schwåz

Da **Bezirk Schwåz** (deitsch: **Bezirk Schwaz**) is a politischa Bezirk in Tiroi in Östareich.

## Låg und Geografie

Da Bezirk Schwåz grenzt westlich am Bezirk Innschbrugg-Lånd, östlich an de zwoa Beziake Kufstoa und Kitzbichi, nördlich an Bayern und südlich an Südtiroi.

Im Bezirk Schwåz lieng as Zillatåi und as Åchntåi, de ins Untainntåi mündn. Die heachste Ahebung is da Hochfeila mit 3.510 m in den Zillatåia Åipn. Weitare Gebiage san de Tuxa Åipn, as Rofangebirge und no a kloana Toal vo di Kitzbichla Åipn.

## Vawåitungsgliedarung
Im Bezirk Schwåz gibs insgesåmt 39 Gmoana, vo dena oane a Stodgmoa und viare jeweils Moårktgmoana san.

## Wiatschåft

In Jenbåch (GE Jenbacher, Binder Holz), Fügn, Kåitnbåch, Zöö am Zilla und in Schwåz gibs wichtige, gräßare Untanehmen mitn Schweapunkt in da Hoizwiatschåft und im Maschinenbau.

Zudem spüüt da Tourismus a groaße Roin. As Zillatåi, as Åchntåi mitn Åchnsee und as Rofangebiage san de Tourismuszentren im Bezirk Schwåz.

## im Netz

* Geschichte-Tirol: Bezirk Schwaz
Georgien

**Georgien** (georgisch , **, IPA: [] ) is a Stoot in Osteiropa, an da Grenz zwischn Eiropa und Asien. Georgien liegt am Schwoarzn Meer. Im Noadn grenzt a an Russland, im Siidn an de Tiakei und Armenien, im Ostn an Aserbaidschan. De Regiona Abchasien und Siidossetien hom se vo Georgien losgsogt, wean owa nua vo Russland und a boor weidan Stootn ois souverän onakannt.

## Kinireich Georgien
Des Kinireich Georgien woa vo 978 n. Chr. bis ungefähr 1403 n. Chr a Stoot im Gebiet vom heidign Georgien. 

## Literatur

* Heinz Fähnrich: *Geschichte Georgiens von den Anfängen bis zur Mongolenherrschaft.* Shaker, Aachen 1993, ISBN 3-86111-683-9.

## Beleg


## Im Netz

* Länderinformationen des Auswärtigen Amtes zu Georgien
* Fotos, Geografie, Infokarten, Sprache, Kultur, Literatur (engl.-deitsch)
* Historische Hintergründe und politische Motive des abchasischen Separatismus in Georgien, 2005 (PDF-Datei, deutsch)
* Georgisches Amt für Statistik (englisch)
* International Research Center for Traditional Polyphony of Tbilisi State Conservatory (englisch, georgisch)
* Allgeo.org – Infos aus Georgien
* Englischsprachige und russischsprachige Kuaznochrichtn aus Georgien
International Harvester

**International Harvester Company** (**IHC**, spoda **IH**) woa a Heasteja vo Landmaschiina, Autos und Lostkroftwong midm Sitz in Chicago.

## Firmengschicht

De Firma International Harvester is om 12. August 1902 duachn Zammschluss vo de Firmen: McCormick Harvesting Machine Company, Deering Harvester Company, Plano Harvester entstondn. 1908 is International Harvester Company m.b.H. in Neuss de deitsche Dochdagsejschaft IHC Neuss grindt worn, de ofongs no aus de USA importiadn Produkte vo International Harvester in Deitschland vakafft hom. A Joar spoda is duat a Moakt varichtdt worn. 1911 hod ma ogfonga, in dem Weak mid da Featigung vo landwiatschoftlichn Gerätn, 1937 is de Featigung vo de Buidogs hinzuakemma. 1994 is as Weak in Neuss gschlossn worn.

1985 is de Landmaschiinaproduktion an Tenneco vakafft worn, de International Harvester mid da Dochda Case zu Case IH vaeint hom.

## Literatua

* IHC Traktoren, Geschichte und Geschichten aus Neuss am Rhein, Podszun (2004), ISBN 3-86133-356-2
* McCormick/IHC, Traktoren von 1937-1975, Typenkompass, Motorbuch Verlag (2005), ISBN 3-613-02532-9

## Im Netz

* http://www.ihcneuss.de
Königlich Bayerisches Infanterie-Regiment „Kaiser Wilhelm, König von Preußen“ Nr. 6

As **6. Infanterie-Regiment "Kaiser Wilhelm, König von Preußen"** wara Vaband vo da 12. Infanterie-Brigadn vo da boarischn Armee. Da Standoat a de Friednszeitn war z Amberg.

As Regiment is am 28. Juni anno 1725 z Frankenthal vom Kuafiaschtn Carl Philipp nochad ois a Land-Bataillon aufgsteid won.
Vo 1757-1758 hods am Simjaarign Griag midgmocht und hod am 28. Februa 1758 a saubane Niadalog dalittn und is gfanga gnumma won und eascht a Jea drauf wieda zruck kemma.
Nochad hod des Regiment nu am 1. und am 2. Reichsgriag genga Frankreich unda andam a da Schlacht bei Hasbeck und da Belagarung vo Mainz teilgnumma. Noch da Teilnahme am easchtn Weidgriag is a da Reichswehr a d Ausb. Kompanie vom (boarischn) Infanterie-Regiments 20 z Amberg ibaganga.

## Schau a o
* Boarische Militärvabänd
* Boarische Garnisonen
## Lidaradua
* Konrad Krafft von Dellmensingen, Friedrichfranz Feeser, "Das Bayernbuch vom Weltkriege 1914-1918", I. Band, Chr. Belser AG, Verlagsbuchhandlung, Stuttgart 1930
* Günter Wegner, Deutschlands Heere bis 1918, Band 10 Bayern, Biblio Verlag, Osnabrück 1984
Magdebuag (Begriffsklearung)

**Magdebuag** is d Bezeichnung oda da Nam vo:

;Eadkunde
* Magdebuag, d Landeshauptstod vom deitschn Bundesland Sachsn-Anhalt
* Magdebuaga Börde, a zendrale Landschaft in Sachsn-Anhalt
* Bisdum Magdebuag, a Diözesn in Sachsn-Anhalt
* Erzstift Magdebuag, a geistlichs Gebiet vom Heilign Remischn Reiche bis 1680
* Herzogdum Magdebuag, a Herzogdum vo 1680–1806
* Provinz Magdebuag, a Vawoidungsoaheit vo 1944–1945
* Bezirk Magdebuag, a Vawoidungsoaheit a da *DDR* vo 1952–1990
* Regierungsbezirk Magdebuag, a Vawoidungsoaheid vo 1815, mid arana Undabrechung, bis 2004

;Kunst und Sport
* Magdebuag (Band), a deitsche Band
* Die Magdeburgische Hochzeit, a Roman vo 1938 iba d Vawüstung vo da Stod Magdebuag am Dreisgjaarign Griag
* 1. FC Magdebuag, a Fuaßboivarei aus Magdebuag
* SC Magdebuag, a Sportvarei z Magdebuag, bsundas bekannt fian Handboi
* Wasserball-Union Magdebuag, a Wossaboi Varei z Magdebuag

;Bolidik
* Magdebuaga Recht, a Stodrecht ab am Middloita
* Magdebuaga Houzad, d Vawüstung vo da Stod Magdebuag am Dreisgjaarign Griag
* Magdebuaga Beidlstreit, theologische Ausanandasetzung am 19. Joahundat

;Gschicht
* magdeburgisieren a Woat wos ma a am Dreisgjaarign Griag fia "zleng", oda "vanichtn" gsogt hod

;Dechnik
* Schieffoat
** Magdebuag-Klassn, a Klass vo gleanane Greiza vo da kaiserlichn Griagsmarine, gnennd noch da:
*** SMS Magdeburg (1911), a gloana Greiza vo da kaiserlichn Griagsmarine
** SMS Magdeburg (1917), a ned feade bauda gloana Greiza vo da kaiserlichn Griagsmarine
** Magdeburg (1958), a Stickguadfrochta vo da Deitschn Seereederei Rostock
** Magdeburg (F 261), de zwoade Einheit vo da Korvettn Klass 130 vo da deitschn Marine
* Medien
** MDF.1, a brivata Fernsehsender aus Magdebuag
** Magdeburgische Zeitung, d ehemolige ejdaste deitschsprochige Zeidung vo 1664–1945
* Asdronomie
** (55735) Magdeburg, a Asteroid vom Hauptgürtel

**Magdebuag** is da Familiennam vo dene Leid:
* Adalbert von Magdeburg (910–981), easchta Erzbischof vo Magdebuag
* Giselher von Magdeburg (?–1004), Erzbischof vo Magdebuag
* Engelhard von Magdeburg (1063–?), Erzbischof vo Magdebuag
* Mechthild von Magdeburg (1207–1282), bedeitnde Mystikerin
* Otto von Hessen zu Magdeburg (1301–1361), Erzbischof vo Magdebuag
* Hiob Magdeburg (1518–1595), a deitscha Humanist
* Joachim Magdeburg (1525–1587), a deitscha lutherischa Theologe, Kirchenlieddichta und Kombonist
* Johann Magdeburg (1530–1565), a deitscha evangelischa geistlicha Dichta
Walter Kasper

Da **Walter Kardinal Kasper** (* 5. März 1933 in Heidnheim an da Brenz) is a deitscha emeritiata Kurienkardinal und ehmaliga President vom Päpstlichn Rat zur Förderung vo da Einheit vo de Christn. Davor is er bis 1999 Bischof vo Rottnburg-Stuttgart gwesn.

Am 1. Juli 2010 hot Papst Benedikt XVI. sei Rücktritt vom Amt ois President vom Päpstlichn Rat zur Förderung vo da Einheit vo de Christn ognumma und 'n Kurt Koch zu seim Nochfoiga ernannt.
Königlich Bayerisches Chevaulegers-Regiment „Taxis“ Nr. 2

As **Chevaulegers-Regiment „Taxis“ Nr. 2** wara Kavallerievaband vo da boarischn Armee. Da Friednsstandort vom Regiment is z Rengschbuag gwen.

## Kommandeure
1682 - Ende vom Erschtn Weidgriag:

## Regimentsmusik
* Präsentiermarsch: Prinz Eugen-Marsch vom Andreas Leonhardt
* Parademarsch im Schritt: Taxis-Marsch vom Christian Kolb (1849 am Fiaschtn Karl Theodor vo Thurn und Taxis gwidmet)
* Parademarsch im Trab: Pariser Einzugsmarsch vo 1814 vom Johann Heinrich Walch
* Parademarsch im Galopp: Galoppmarsch aus da Oper „Das Nachtlager von Granada“ vom Conradin Kreutzer

## Tradition noch 1918/1919
Nochm Erschtn Weidgriag hod as 3. Schwadron vom 17. (Bayerisches) Reiter-Regiment z Ansbach d Tradition vom Regiment ibanumma, de wos am Drittn Reich nochad dann vom Panzer-Regiment 25 z Bamberg weidagfiad won is.

## Schau a o
* Boarische Militärvabänd
* Boarische Garnisonen

## Lidaradua
* Konrad Krafft von Dellmensingen, Friedrichfranz Feeser: *Das Bayernbuch vom Weltkriege 1914-1918*, Chr. Belser AG, Verlagsbuchhandlung, Stuttgart 1930
* Wegner, Günter: *Deutschlands Heere bis 1918,* Band 11 Bayern, Biblio Verlag, Osnabrück 1984
* Rudolf v. Kramer, Otto Freiherr von Waldenfels: *Der königlich bayerische Militär-Max-Joseph-Orden*, Selbstverlag des k. b. Militär-Max-Joseph-Ordens, München 1966
Königlich Bayerisches Feldartillerie-Regiment „Prinzregent Luitpold“ Nr. 1

As **1. Feldartillerie-Regiment „Prinzregent Luitpold“** wara Vaband vo da 1. Division vo da boarischn Armee. Da Friednsstandort vom Regiment war z Minga. Zam mim 7. Feldartillerieregiment hods d 1. Feldartilleriebrigade beidt.

## Geschicht
As Regiment is anno 1824 aufgsteid won.

A Ofang vom Erschtn Weidgriag war as Regiment ois a Teil vo da Divisionsartillerie vo da 1. Infanterie-Division vo da 6. Armee am Westn eigsetzt. Weidane Stationen vom Regiment am Griag hand de gleichn wiar a a da 1. Infanterie-Division.

### Kommandeure
As Regiment hod vom 1. August 1914 wegad bis a End e vom Griag vier Kommandeure ghod:
* Oberst Arnold Müller --- bis 30. November 1914
* Oberstleutnant Franz von Bomhard --- 1. Dezember 1914 bis 11. Juli 1917
* Oberstleutnant Rudolf Ritter von Xylander --- 12. Juli 1917 bis 17. März 1918
* Oberstleutnant Eugen Peringer --- 18. März 1918 bis ????

## Tradition noch 1918

De Tradition vom Regimens hod nochm Erschtn Weidgriag d 6. Batterie vom (boarischn) Artillerie-Regiment 7 vo da Reichswehr z Wiazbuag ibanumma.

## Schau a o
* Boarische Militärvabänd
* Boarische Garnisonen

## Lidaradua
* Konrad Krafft von Dellmensingen, Friedrichfranz Feeser: *Das Bayernbuch vom Weltkriege 1914–1918.* I. Band. Chr. Belser, Stuttgart 1930.
Roy Black

Da **Roy Black** (* 25. Jenna 1943 in Bobingen; † 9. Oktoba 1991 in Heldnstein; amtli: **Gerhard Höllerich**) is a Schlogasänga gwen. Nebm sei Musi is er aa ois Schauspuia bekannt gwen, vor oim in da Fernsehserie *[[Ein Schloss am Wörthersee]]*.

## Im Netz

* Roy Black in da Internet Movie Database
Schlesische Sprochn

}}}}||  }}}}}}}}
|- colspan="2"
| style="background-color:#f2f2f4;" |Gredt in
| style="background-color:#ffffff;" |Deitschland, Poin, Tschechei - Schlesien
|- colspan="2"
| style="background-color:#f2f2f4;" |Gredt vo
| style="background-color:#ffffff;" |eppa 22 900
|- colspan="2"
| vertical-align:top; style="background-color:#f2f2f4;"|Klassifikation
| style="background-color:#ffffff;" |
* Indogermanisch
:* Germanisch
::* West-Germanisch
:::* Hochdeitsch
::::* Ostmitteldeitsch
:::::* **Schlesisch**
|- bgcolor="#FFFFFF"
! colspan="2" style="background-color:#35A8DD;font-size:100%; color:#000000" | Offiziella Status
|- colspan="2"
| vertical-align:top; style="background-color:#f2f2f4;"|Amtssproch
| style="background-color:#ffffff;" | --
|- bgcolor="#FFFFFF"
! colspan="2" style="background-color:#35A8DD;font-size:100%; color:#000000" | Sprochcode
|- colspan="2"
| vertical-align:top; style="background-color:#f2f2f4;"|ISO 639-1
| style="background-color:#ffffff;" | --
|- colspan="2"
| vertical-align:top; style="background-color:#f2f2f4;"|ISO 639-2
| style="background-color:#ffffff;" | gem (sunstige german. Sprochn)
|- colspan="2"
| vertical-align:top; style="background-color:#f2f2f4;"|ISO 639-3
| style="background-color:#ffffff;" | sli

|- bgcolor="#FFFFFF"
! colspan="2" style="background-color:#35A8DD;font-size:100%; color:#000000" | Schlesischa Sprochraum
|- bgcolor="#FFFFFF"
| colspan="2" align="center" | 
Haptsprochgebiet
|- bgcolor="#FFFFFF"

|}

**Schlesische Sprochn** (Schläsch, Schlässch, Schläsisch) is a Sammebegriff fia de westgermanischn Sproch, wo ian historischn Uasprung im Ostn vom Deitschn Reich (Schlesien) hom.

Zamma mitm Thüringischn, Obasächsischn, Nordobasächsischn, Lausitzisch-Neumärkischn  und Hochpreußischn buidns de Ostmitteldeitschn Sprochn. Schlesisch wird vo uma 22 900 Menschn gredt.

Dazua ghean de foingdn Sprochn und Dialekte:

# Breslauisch
# Brieg-Grottkauer Mundoat (Brieg-Grottkauer-Schlesisch)
# Gebirgsschlesisch
# Glätzisch
# Kräutermundoat (Kräuterschlesisch)
# Neiderländisch (Niederländisch-Schlesisch)
# Nordböhmisch (*Iwagangsdialekt*)
# Obalausitzisch (Ostlausitzisch)
# Obaschlesisch

## Im Netz

* Wie der Schlesier spricht 
* Schlesische Mundarten um Liegnitz
* Ueber deutsche Dialectforschung: Die Laut-und Wortbildung und die Formen der Schlesischen Mundart
Havel (Begriffsklearung)

**Havel** is:

* Havel, a Fluss in Deitschland
* a anno 1891 bauds Dompfschiff vo da Fliss-Klass van Noaddeitschn Lloyd, schau: Fliss-Klass

**Havel** is da Nam vo dene Leit:

* Hippolyte Havel (1871–1950), a tschechischa Anarchist aus de USA
* Jan Havel (* 1942), a tschechoslowakischa Eishockeyspuia
* Josef Havel (* 1982), a tschechischa Futsalspuia
* Miroslav Havel (eingdli:  *Miroslav Košťál*; 1881–1953), a tschechischa Schachkomponist
* Nina Havel (* 1980), a schweiza Feansehmodaratoarin und Schauspuiarin
* Václav Havel (* 1936), a tschechischa Schriftsteja und Politika
* Václav Havel (Kanute) (1920-1979), a tschechischa Kanufoahra und Olympiateinehma, Süwamedaille im Zwoara-Canadier iwa 10.000 m 1948
Johannes Paul I.

Da **Johannes Paul I.**, biagalich **Albino Luciani** (* 17. Oktoba 1912 in Forno di Canale; † 28. Septemba 1978 in da Vatikanstod) is am 26. August 1978 ois Nochfoiga vo Paul VI. zum Papst gwejt worn. Wei ra no im sejm Joar gstoabm is, is des Joar 1978 ois Dreipopstjoar in de Gschicht eiganga. Sei Nochfoiga is da Johannes Paul II. worn.
Klampfn Toni

Da **Klampfn Toni**  (Easchtausgob: *Der Klampf’n Toni*) is a boarisches Liadabiachl. Da Klampfn Toni is 1895 zum easchtn Moi aussakema. Es is a Zammstejung vo Liadln, Gstanzln und Couplets in boarischa Sproch.

Da Klampfn Toni is zig-Moi nei afglegt worn. 1974 is a komplett redigierte Version aussakema, illustriert vom Wilhelm Neufeld. 1995, zum 100-Joar-Jubiläum vo dem Buach, hod da Christoph Well vo de Biermösl Blosn a neie Fossung zammgstejt. De Neiedition is 1997 mit am *Deitschen Musikeditionspreis* auszeichnet worn.

## Ausgobm
* Michael Schricker (Hrsg.): *Der Klampf’n Toni. Eine Sammlung historischer echt bayerischer Lieder, urwüchsiger Gsang'ln und 92 Schnadahüpf'ln für Gesang mit gefälliger leicht spielbarer Gitarrenbegleitung*. Max Hieber, Minga 1915
* Ulrich Seibert (Hrsg.): *Der Klampfn-Toni: eine Sammlung lustiger alpenländischer Lieder, Gstanzln, Wirtshauslieder, Moritaten und Wildschützen-Lieder mit Gitarre- oder Akkordeon-Bezifferung*. Max Hieber, Minga 1974
* Christoph Well (Hrsg.): *Klampfn-Toni: eine Sammlung bairischer Lieder und Gstanzl, Moritaten, Couplets, Wirtshaus- und Wildschützenlieder*. Max Hieber, Minga 1996 (1. Auflog vo da Neiausgob zum Jubiläum „100 Jahre Klampfn Toni“), ISBN 3-920456-20-3

## Tondräga
* Christoph Well (Auswahl): *Klampfn Toni. Alte und neue bairische Lieder*. Max Hieber, Minga 1996 (Doppe-CD). 2. Auflog: Allegra Musikverlag, Frankfurt a. M., 2002. ISBN 978-3-938223-55-0
:*44 Liada mit: Attwenger, Hugo Baumann, [[Biermösl Blosn]], Gesangsgruppe Eberwein, [[Fredl Fesl]], Franz Eimer, [[Kiem Pauli]], Peter Kornprobst, [[Kraudn Sepp]], Mehlprimeln, Christine Nieder, [[Gerhard Polt]], Pongauer Viergesang, [[Georg Ringsgwandl]], [[Roider Jakl]], Geschwister Simböck, [[Hans Söllner]], Sepp Sontheim, Stoiber Buam, Franz Surrer, [[Karl Valentin]], Waakirchner Sänger, [[Weiß Ferdl]], Familie Well usw.*

## Beleg
Johannes Paul II.

Da **Johannes Paul II.**, biagalich **Karol Józef Wojtyła** (* 18. Mai 1920 in Wadowice; † 2. Aprui 2005 in da Vatikanstodt), is vom 16. Oktoba 1978 bis zu seim Doud 26 Joar und 5 Monat lang Papst gwesn. A längas Pontifikat is nua fian Pius IX. belegt. Johannes Paul II. is da easchte slawische Papst gwesn. Er hot a wichtige Roin bei da Beendigung vom Sozialismus in seim Hoamatland Poln gspuit. Am 1. Mai 2011 hot'n sei Nochfoiga, da Papst Benedikt XVI., in Rom seliggsprocha.

## Im Netz
2. Königlich Bayerisches Jägerbataillon (ex 3. JgBtl)

As **2. [[Jäger (Militär)|Jäger]]-Bataillon** wara Vaband vo da boarischn Armee. Da letzte Friednstandoat vom Bataillon war z Aschaffenburg.
## Kommandeure 1890-1918

## Gschicht
As Bataillon is anno 1890 ausm 3. Jäger-Bataillon in 2. Jäger-Bataillon umgnennd won.

As 2. Jäger-Bataillon war am Afang vom Erschtn Weidgriag am Vaband vo da 6. Armee zeascht amoi a da Westfront in Lothringen am Einsatz.

## Tradition noch 1918
De Tradition vom Bataillon hod nochm Erschtn Weidgriag a da Reichswehr d 6. Kompanie vom (boarischn) Infanterie-Regiments 20 z Inglstod ibanumma.

## Lidaradua

* Konrad Krafft von Dellmensingen, Friedrichfranz Feeser: *Das Bayernbuch vom Weltkriege 1914-1918*, Chr. Belser AG, Verlagsbuchhandlung, Stuttgart 1930
* Wegner, Günter: *Deutschlands Heere bis 1918,* Band 10 Bayern, Biblio Verlag, Osnabrück 1984
* Rudolf v. Kramer, Otto Freiherr von Waldenfels: *Der königlich bayerische Militär-Max-Joseph-Orden*, Selbstverlag des k. b. Militär-max-Joseph-Ordens, München 1966
Johannes XXIII.

Da **Johannes XXIII.**, bürgalich: **Angelo Giuseppe Roncalli** (* 25. Novemba 1881 in Sotto il Monte; † 3. Juni 1963 in da Vatikanstodt), is am 28. Oktoba 1958 ois Nochfoiga vo Pius XII. zum Popst gwählt worn. Er hot as Zwoate Vatikanische Konzil eiberufn und ereffnet, weshoib er oft da „Konzilspapst“ gnannt wird. Wegn seina Bescheidnheit und Voiksnähe wird er im Voiksmund aa *il Papa buono* („da guate Papst“) gnannt. 
Am 3. Septemba 2000 is er vo Papst Johannes Paul II. seliggsprocha worn. Sei Gedenktag is da 11. Oktoba.
Nick Woodland

Da **Nick Woodland** (* 23. Jenna 1951 in London) is a britischa Rock ’n’ Roll- und Blues-Gitarrist,
dea wo z Minga lebt. Seine musikalischn Vorbuida san da Alexis Korner, da Eric Clapton, da John Mayall und da Peter Green.

Ea hod in Rockbands wia Amon Düül II, Gift, Sahara und The Clash mitgspuid. Pop-Stars wia Donna Summer und Boney M. hod a genau so begleidt wia an Jazz-Fletist Herbie Mann. Mitn Marius Müller-Westernhagen is a auf Tournee gwen.

Seit de 1990a is a Mitglied vo da Band vom Ringsgwandl Schorsch. Er is oba aa no in andan Bands aktiv.

## Auszeichnung
* 1996: Schwabinger Kunstpreis
* 24. Febar 2001: *AZ-Stern der Woche* vo da Mingara *Abendzeitung*

## Diskographie
* Gift (Augsburg) - Gift - 1973
* Sahara (Band) - Sunrise - 1974
* Sahara (Band) - Rainbow Rider / Circles - 1974
* Nowy, Ralf - Nowy 2 - 1975
* Sahara (Band) - For All The Clowns - 1975
* Sahara (Band) - Flying Dancer / For All the Clowns - 1976
* Nick and the Magnets - Live (1986)
* Big Heart (1992)
* Live Fireworks (1996)
* The Current That Flows (2006)
* Cult Factory Vol. 1 - Authentic Heads (2008)
* Cult Factory Vol. 2 - The Goodburn Clearing House (2011)

## Im Netz
* 
* Am Nick sei Hoamseitn
*
De oidn Rittasleit

**De oidn Rittasleit** (im Original: **Die alten Rittersleut**) is a Liad vom Mingara Komika Karl Valentin.

## Gschicht
Ea hod dees Liad 1939/40 fia sei letzts Theataprojekt, de *Ritterspelunke* vafosst. Sei Vorlog dazua wor de Rittaballadn *Ujeh, die alten Ritterleut* vom August Endres, zan easchtn Moi im *[[Der Klampf’n Toni|Klampfn Toni]]* 1914 vaeffentlicht. Da Valentin hod a neie Melodie komponiat, an Refrain vaoafocht und neie Strophm dazua dicht.

De boarische Dixieband "Hot Dogs" hod damit 1966 an grossn Eafoig gfeiat. Da Fredl Fesl hod a neie Version vafosst: De bekannte Melodie mit neien Strophm (z. B. "Ging ein Ritter mal auf Reisen, legte er seine Frau in Eisen / Doch sein Knappe Friederich hatte einen Dieterich").

*De oidn Rittasleit* is bis heit a beliabts Gaudiliadl. Inzwischn san vui neie Strophn enstandn, de Vafossa san moast unbekannt.

## Ausgobm
### LP
* Karl Valentin, *Die alten Rittersleut*. Telefunken, 1975 (Rundfunkmitschnitt vo 1941)

### CD
* Hot Dogs, *Ja, so warn s' die alten Rittersleut*. Universal Music, 1995

### Buach
* Karl Valentin, *Ja, so warn s' die alten Rittersleut*. Allegra Musikverlag. ISBN 979-0-201-72042-5 
: *Alte, neuere und ganz neue Ritterverse von Karl Valentin, Max Hafner, Herbert Schneider mit Kostproben aus dem Valentin-Stück "Die Raubritter vor München"* (Textheft)

## Beleg